Andreas Küttel
De Andreas Küttel (* 25. April 1979 in Einsiildle) isch en Schwyzer Skischpringer.

Er schpringt für de Skiclub Einsiidle. Dä Andreas Küttel wird trainiert vom Berni Schödler. Syt 1986 betriibt de Andreas Küttel s Skischpringe, i de Saison 1993/94 hät er sis Weltcup-Debüt gää. Bym Summer-Grand-Prix 2005 hät er in Bischofshofe (Öschteriich) sin erschti Siig chönne fiire. Sini persönlichi Beschtwiiti vo 222,5 Meter hät er 2006 bym Skiflüge in Planica (Slowenie) erreicht. Diä Längi isch demit gliichziitig Schwyzer Rekord. Sin Bruef isch Turn- und Sportlehrer, won er a de ETH Züri abgschlosse hät.

Sin erschti Weltcupsiig hät dä Andreas Küttel am 3. Dezember 2005 in Lillehammer chönne fiire. Er hät mit dä Längi vo 139 Meter glichziitig en nüe Schanzerekord chönne ufschtelle.

Weltcupsiig vom Andreas Küttel

Weblink 

 
 
 Website vom Andreas Küttel
 Skispringen.ch - Offizielli Schwyzer Skischprung Website

Skisportler
Sportler (Schwiiz)
Wältmeischter
Schwiizer Meischter
Schwyzer
Schwiizer
Maa
Läbigi Person